stanford-oval/wikipedia huggingface dataset:
יצחק זילבר
פעילותו הציבורית

בברית המועצות מסר שיעורי תורה והיה בעל קורא. גם בישראל העביר שיעורי תורה לדוברי רוסית בישיבות לבעלי תשובה, כמו "שבות עמי" ו"דבר ירושלים". עסק בקירוב עולים לחיק היהדות במסגרת חוגי בית בישראל, באירופה ובארצות הברית. בעלי תשובה רבים יוצאי ברית המועצות רואים עצמם כתלמידיו. היה פעיל בעריכת בריתות וחופות ליוצאי ברית המועצות ופעל למען סידור גיטין עבור נשים  מסורבות גט.
בשנת ה'תשמ"ט (1989), כשהשלטון הקומוניסטי בברית המועצות החל להתרופף, נשלח ביוזמתו של הרב משה סולובייצ'יק מציריך למוסקבה, יחד עם הרב אלכסנדר אייזנשטט לבדיקת אפשרות להקמת הישיבה במקום. לאחר שהוקמה הישיבה, היום ישיבת "תורת חיים", נהג להגיע אליה פעמיים בשנה - בפסח ובסוכות - ולמסור בה שיעורים, שמשכו אליהם ציבור יהודי מעבר לתלמידי הישיבה.
בשנת 2000 הקים עם תלמידיו את ארגון "תולדות ישורון" העוסק בהקמת קהילות דתיות של עולים מרוסיה ובקירוב יוצאי ברית המועצות לתורת ישראל.
הגותו

כצעיר יהודי שומר מצוות בסביבה, שאף לבסס את אמונתו על היגיון וגישה מדעית. בעודו בברית המועצות חיבר ספר המראה כיצד התגשמו נבואות הנביאים לאורך ההיסטוריה. לרעיון זה הוא התעורר בעקבות קריאת מאמרו של א. רקובסקי "דבר אלוקינו קיים לעולם", בכתב העת האסיף בשנת 1887, כפי שצוין בהקדמה לספר. בהגיעו לישראל הוא שחזר את הספר מהזיכרון והרחיבו. הספר יצא לאור בהוצאת "שמי"ר" ב-1984 בשם "Пламя не спалит тебя" - "ולהבה לא תבער בך". מאז יצא הספר במהדורות נוספות ותורגם לעברית (ה'תשס"ב - 2002).
בעקבות הרקע המתמטי שלו עסק בסוגיית "ספירת אותיותיה של התורה", והציע פתרונות לקשיים בסוגיה זו. ב-1994 פרסם ספר ברוסית על בראשית ושמות בשם "שיחות על התורה" ("Беседы о Торе") ובסופו הקדיש כמה מאמרים לפלאי הבריאה. ב-2000 יצא גם החלק השני של הספר, על ויקרא, במדבר ודברים.
הוא ראה ביציאתו מברית המועצות ועלייתו למדינת העם היהודי וכן בהקמת ישיבת תורת חיים במוסקבה אחרי נפילת מסך הברזל, את ניצחון אמונתו בתורה. תחושת הסיפוק וההודיה להקב"ה התבטאה ברוב שיחותיו ושיעוריו.
בסוף חייו, רואיין על ידי כרמלה רייז במשך שנה. ראיונות אלה, שבהם גולל את מסכת חייו, היוו בסיס לספר ביוגרפי שיצא לאור ב-2004 בשם "Чтобы ты остался евреем" - (בתרגום מרוסית "להישאר יהודי") בהוצאת פלדהיים. הספר יצא באותה הוצאה גם בתרגום לעברית ולאנגלית וליידיש.
משפחתו ותלמידיו

לרב זילבר ולאשתו נולדו שלוש בנות ובן.
בנו, הרב בן-ציון חיים זילבר יו"ר ארגון תולדות ישורון, נשוי לבתו של הרב ברוך רוזנברג, מראשי ישיבת סלבודקה בבני ברק. בתו מלכה הייתה נשואה ליוסף שוינגר, מנכ"ל המרכז הארצי לפיתוח המקומות הקדושים עד לפטירתה. בתו חוה נשואה לרב אברהם קופרמן, ר"מ בישיבת מיר בירושלים.
ספריו

"ולהבה לא תבער בך" על קיום הנבואות. רוסית 1984, עברית 2002.
"שיחות על התורה" 2000 (רוסית)
"להישאר יהודי", 2004 ברוסית, תשס"ו בעברית
הערות שוליים

↑  "מוריה" (שנה כ"ב, גיליון א-ב (רנג-רנד), אלול התשנ"ח)
| --- | --- |
בקרת זהויות :  NLI: 987007306327005171  GND: 13728070X  ISNI: 0000 0001 0802 2894  LCCN: n89642024  VIAF: 81493357   WorldCat (עם VIAF): 81493357
פרסי המוזיקה האמריקאית 2014

| --- | --- |
הלוגו הכללי של פרסי המוזיקה האמריקאית
הלוגו הכללי של פרסי המוזיקה האמריקאית
 תאריך:  23 בנובמבר 2014
 מיקום:  תיאטרון נוקיה L.A. לייב, לוס אנג'לס, קליפורניה
 מנחים:  פיטבול
 מפיק:  דיק קלארק פרודקשנס
 רשת שידור:  ABC
 אורך הטקס:  180 דקות
 רייטינג:  11.61 מיליון
 זכייה במספר הפרסים הרב:  ואן דיירקשן • קייטי פרי (3)
 מספר המועמדויות הרב:  איגי אזליה (6)
  אתר האינטרנט הרשמי של פרסי המוזיקה האמריקאית
 →2013 2015←
טקס פרסי המוזיקה האמריקאית ה-42 התקיים ב-23 בנובמבר 2014 בתיאטרון נוקיה L.A. לייב, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2014. המועמדים הוכרזו באופן רשמי בשידור חי ב-20 באוקטובר 2014 על ידי, תוך שהוכרז שפיטבול ינחה אותו. איגי אזליה הייתה לאמן עם מרבית המועמדויות בטקס (6), תוך שואן דיירקשן וקייטי פרי היו לאמנים שזכו במרבית הפרסים בטקס (3). הזמרת-יוצרת האמריקאית טיילור סוויפט זכתה בפרס דיק קלארק למצוינות.
לאחר הטקס, הוכרז כי נתוני הרייטינג שלו עמדו על כ-11.61 מיליון צופים בסך הכול.
הופעות

| אמנ/ית> קדם-הופעה | שיר (ים)> קדם-הופעה |
| --- | --- |
בקי ג'י: "Can't Stop Dancin'"
אלה הנדרסון: "Ghost"
קייטי טיז: "The Big Bang"
מרי למברט: "Secrets"
R5: "Smile"
הופעה ראשית
טיילור סוויפט: "Blank Space"
צ'ארלי XCX: "Boom Clap" "Break the Rules"
וייקליף ז'אן מג'יק!: "Rude"
5 שניות של קיץ: "What I Like About You"
אימאג'ין דראגונז: "I Bet My Life"
סם סמית' אייסאפ רוקי: "I'm Not the Only One"
איגי אזליה צ'ארלי XCX: "Fancy" "Beg for It"
לורד: "Yellow Flicker Beat"
אריאנה גרנדה דה ויקנד: "Problem" "Break Free" "Love Me Harder"
פיטבול ני-יו: "Don't Stop the Party" "Fireball" "Time of Our Lives"
סלינה גומז: "The Heart Wants What It Wants"
ואן דיירקשן: "Night Changes"
ליל ויין כריסטינה מילאן: "Start a Fire"
ניקי מינאז' סקיילר גריי: "Bed of Lies"
פרגי YG די ג'יי מאסטרד: "L.A. Love (La La)"
צ'ופסטיק בראדרס: "Little Apple"
גארת' ברוקס: "People Loving People"
מרי ג'יי בלייג': "Therapy"
ג'סי ג'יי אריאנה גרנדה ניקי מינאז': "Bang Bang"
ג'ניפר לופז איגי אזליה: "Booty"
↑  שודר בשידור חי מהקונצרט של גארת' ברוקס בגרינסבורו, קרוליינה הצפונית.
מנחים/ות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  דיאנה רוס  טרייסי אליס רוס  פטריק דמפסי  אנסל אלגורט  ריטה אורה  מת'יו מוריסון  ג'יימי פוקס  אנליס אסטל פוקס  בקי ג'י  גאווין דגראו  לורן כהן  דנאי גורירה  פט מונהאן  קייט בקינסייל  מארק קיובן  רוברט הרג'בק |  אנתוני אנדרסון  קנדל ג'נר  קיילי ג'נר  קלואי קרדשיאן  לוק בריאן  אוזו אדובה  דיאנה אגרון  נייתן פיליון  טיילור שילינג  אליזבת' בנקס  אלו בלאק  ג'נה אייקו  מייגן טריינור  ג'וליאן האף  דיימונד ג'ון  קווין אולירי |  ג'סי ג'יי  היידי קלום  אוליביה מאן  קירה קזנצב  אמי רוסום  פנטטוניקס  T.I.  דוני וולברג  ג'ני מקארתי  לוסי הייל  דניקה מק'קלר  ברנטלי גילברט  מרי למברט  ג'וש דוהאמל  אלה הנדרסון |  |  |  |  |  |
זכיות ומועמדויות

| אמנ/ית השנה | האמן החדש הטוב ביותר של השנה |
| --- | --- |
  ואן דיירקשן איגי אזליה  ביונסה  לוק בריאן  קייטי פרי:   5 שניות של קיץ איגי אזליה  באסטיל  סם סמית'  מייגן טריינור
אמן הפופ/רוק האהוב ביותר: אמנית הפופ/רוק האהובה ביותר
  סם סמית' ג'ון לג'נד  פארל ויליאמס:   קייטי פרי איגי אזליה  לורד
להקת/צמד/קבוצת הפופ/רוק האהובה ביותר: אלבום הפופ/רוק האהוב ביותר
  ואן דיירקשן אימאג'ין דראגונז  ואן ריפאבליק:   Midnight Memories – ואן דיירקשן Pure Heroine – לורד  Prism – קייטי פרי
אמן הקאנטרי האהוב ביותר: אמנית הקאנטרי האהובה ביותר
  לוק בריאן ג'ייסון אלדין  בלייק שלטון:   קארי אנדרווד מירנדה למברט  קייסי מאסגרייבס
להקת/צמד/קבוצת הקאנטרי האהובה ביותר: אלבום הקאנטרי האהוב ביותר
  פלורידה ג'ורג'יה ליין אלי יאנג בנד  ליידי אנטבלום:   Just as I Am – ברנטלי גילברט Blame It All on My Roots: Five Decades of Influences – גארת' ברוקס  The Outsiders – אריק צ'ורץ'
אמן הראפ/היפ-הופ האהוב ביותר: אלבום הראפ/היפ-הופ האהוב ביותר
  איגי אזליה דרייק  ג'יי זי:   The New Classic – איגי אזליה Nothing Was the Same – דרייק  The Marshall Mathers LP 2 – אמינם
אמן הנשמה/R&B האהוב ביותר: אמנית הנשמה/R&B האהובה ביותר
  ג'ון לג'נד כריס בראון  פארל ויליאמס:   ביונסה ג'נה אייקו  מרי ג'יי בלייג'
אלבום הנשמה/R&B האהוב ביותר: האמן האלטרנטיבי האהוב ביותר
  Beyoncé – ביונסה Girl – פארל ויליאמס  Love in the Future – ג'ון לג'נד:   אימאג'ין דראגונז באסטיל  לורד
אמן המוזיקה העכשווית למבוגרים האהוב ביותר: האמן הלטיני האהוב ביותר
  קייטי פרי שרה ברליס  ואן ריפאבליק:   אנריקה איגלסיאס מארק אנתוני  רומיאו סנטוס
אמן עכשווי מעורר השראה: אמן מוזיקת הדאנס האלקטרונית האהוב ביותר
  קאסטינג קראונס הילסונג יונייטד  ניובויז:   קלווין האריס אביצ'י  זד
הסינגל של השנה: הפסקול הטוב ביותר
  "Dark Horse" – קייטי פרי בהשתתפות ג'וסי ג'יי "Happy" – פארל ויליאמס  "All of Me" – ג'ון לג'נד  "Rude" – מג'יק!  "Fancy" – איגי אזליה בהשתתפות צ'ארלי XCX:   Frozen The Fault in Our Stars  Guardians of the Galaxy: Awesome Mix, Vol. 1
פרס השיר הבינלאומי: פרס האמן הבינלאומי
  "Little Apple" – צ'ופסטיק בראדרס:   ג'ייסון ג'אנג
פרס דיק קלארק למצוינות
  טיילור סוויפט
הערות שוליים

↑  American Music Awards | Nokia Theatre L.A. LIVE, web.archive.org, ‏2014-10-08
1 2  American Music Awards Announce 2014 Pre-Show Hosts & Performers, Billboard (באנגלית)
↑  A. B. C. News, AMAs 2014: Iggy Azalea Leads American Music Awards Nominations With Six Nods, ABC News (באנגלית)
↑  Needham, Alex (2014-11-24). "The 2014 American Music awards – as it happened". The Guardian (באנגלית בריטית). ISSN 0261-3077. נבדק ב-2021-04-17.
↑  Sunday Final Ratings: ‘Madam Secretary’, ‘The Simpsons’, ’60 Minutes’ & ‘America’s Funniest Home Videos’ Adjusted Down & Final Football Numbers - Ratings | TVbytheNumbers.Zap2it.com, web.archive.org, ‏2014-11-27
↑  "American Music Awards Announce 2014 Performers". 19 בנובמבר 2014. נבדק ב-19 בנובמבר 2014. {{cite web}}:  (עזרה)
↑  "Ariana Grande, Nicki Minaj and Lil Wayne added to AMAs Line-Up". 19 בנובמבר 2014. נבדק ב-19 בנובמבר 2014. {{cite web}}:  (עזרה)
↑  "Selena Gomez, Imagine Dragons and Garth Brooks Added to Line-Up". 19 בנובמבר 2014. נבדק ב-19 בנובמבר 2014. {{cite web}}:  (עזרה)
↑   ציוץ של WFMY News 2 ברשת החברתית אקס (טוויטר), 19 בנובמבר 2014
הסופר קאפ הלטבי

| --- | --- |
 ענף:  כדורגל
 תאריך ייסוד:  2013
 ארגון מפעיל:  התאחדות הכדורגל הלטבית
 מספר מתמודדים:  2
 מדינות משתתפות:  לטביה לטביה
 זוכה:  ריגה פוטבולה סקולה (2024)
 הכי הרבה זכיות:  דאוגבה, ריגה פוטבולה סקולה (1)
 
הסופר קאפ הלטבי (בלטבית: Latvijas Superkauss) הוא מפעל כדורגל מסוגת הסופר קאפ המשוחק בין אלופת ליגת העל הלטבית לבין מחזיקת הגביע הלטבי.
הטורניר הוא בן משחק אחד, המשוחק לפני תחילת העונה. הוא נוסד בשנת 2013, שוחק פעם אחת בלבד לפני שהושעה. ביוני 2020 הודיעה התאחדות הכדורגל הלטבית כי היא מתכננת להחזיר את הטורניר בשנת 2020 או ב-2021 ולקרוא לו על שם המאמן יאניס סקרדליס.
בשנת 2024, לאחר הפסקה של 11 שנים הודיעה התאחדות הכדורגל הלטבית על שובו של הסופר קאפ.
הגמר לפי שנים

| שנה | זוכה | תוצאה | סגנית |
| --- | --- | --- | --- |
| 2013 | דאוגבה | 4–1 | סקונטו ריגה |
2014: עונה בוטלה
2015 - 2023: תחרות הושעתה
| 2024 | ריגה פוטבולה סקולה | 1–1 (5–4פ) | ריגה |
הערות שוליים

↑  LFF atbalsta ideju atjaunot Latvijas futbola Superkausu – varbūt jau šomēnes, Sportacentrs.com, ‏2020-06-04 (בלטבית)
קורא

ערך זה עוסק בסוג של עופות. אם התכוונתם לפעולת קריאה, ראו .
| קורא |
| --- | --- |
 קורא אפור-גרון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
תת־משפחה:: חוגלות
סוג:: קורא
שם מדעי
 Ammoperdix ‏גולד, 1851

קורא (שם מדעי: Ammoperdix), הוא סוג עוף קרקע מדברי ממשפחת הפסיוניים בסדרת התרנגולאים. קריאתו, מהירה וקצרה נשמעת ממרחק, לעיתים עוד בטרם הוא נראה, ומכאן קיבל את שמו.
בסוג שני מינים:
קורא מדברי Ammoperdix heyi. בישראל: יציב מצוי בהר הנגב, בהרי אילת ובמדבר יהודה.
קורא אפור-גרון Ammoperdix griseogularis
הקורא במקורות ישראל

הקורא נזכר במקרא: ”כַּאֲשֶׁר יִרְדֹּף הַקֹּרֵא בֶּהָרִים” (שמואל א, כו כ) מכיוון שהקורא נוהג לרוץ ולדלג, וגם כדימוי לעוף שאינו נוהג ביושר ”קֹרֵא דָגַר וְלֹא יָלָד, עֹשֶׂה עֹשֶׁר וְלֹא בְמִשְׁפָּט - בַּחֲצִי יָמָיו יַעַזְבֶנּוּ” (ירמיהו יז יא). תצפיות הראו שלעיתים נקבה של קורא משתלטת על ביציה של נקבה אחרת הדוגרת בסמיכות לה. אולם גופה וכנפיה הקצרות אינו מסוגל לדגור כראוי על שתי מערכות הביצים, ולכן חלק מהביצים מתחמם בשמש, מתייבש ואינו בוקע.
במשנה נזכר "קורא זכר" שלדעת ר' אליעזר חייב במצות שילוח הקן (חולין יב, ב). יש הסבורים שמדובר למעשה בחוגלה. הקורא הוא עוף טהור, ובתימן הייתה לו מסורת אכילה.
הערות שוליים

↑  זהר עמר, מסורת העוף, תל אביב, תשס"ד. עמ' 239-241
ערך זה הוא קצרמרבנושא עופות. אתם מוזמנים לתרום לוויקיפדיה ו.
דונאט

| --- | --- |

 
 מאכלים
 סוג:  קינוח, bánh, בצק מטוגן, פריטר, מאפים וינאיים, מנה, חטיף 
 תאריך יצירה:  17 
 מרכיבים עיקריים:  קמח חיטה, סוכר, חלב, אבקת אפייה, תפוח אדמה, ביצה, flavour enhancer 
 גבינות
 צורה:  טורוס 
 
ערך זה עוסק בסוג מאפה מטוגן. אם התכוונתם למשמעות אחרת, ראו .
דונאטס בטעמים וצבעים שונים
דונאטס של חברת "קריספי קרים"
הכנת דונאטס בחנות קריספי קרים (Krispy Kreme) באוסטרליה
דונאט או בעברית סופגנית חישוק (באנגלית: Doughnut) הוא בלילה או עיסה מתוקה המטוגנת בשמן עמוק. שתי הצורות המקובלות ביותר לדונאט הן צורת טורוס או כדור פחוס ממולא בריבה, קרם, פודינג או מילוי מתוק אחר. הכדור הקטן שמוצא מאמצעו של דונאט בצורת טורוס במהלך הכנתו ניתן לטיגון ונקרא לעיתים דונאט-הול (או "החור של הדונאט", ידוע גם בשם המותג מאנצ'קין ברשת דאנקן דונאטס).
היסטוריה

ההיסטוריה של הדונאטס שנויה במחלוקת. על פי גרסה אחת הגיעו הדונאטס לצפון אמריקה עם המתיישבים ההולנדים. תאוריה זו נתמכת על ידי העובדה שבאמצע המאה ה-19 נקראו הדונאטס בשמם ההולנדי Olykoeks, שמשמעותו המילולית "עוגות שמנוניות". עם זאת, יש ראיות ארכאולוגיות לכך שמאכל דומה הוכן על ידי התושבים המקוריים של אמריקה בשטח המצוי כיום בדרום מערב ארצות הברית.
הנסון קרוקט גרגורי טען שהמציא את הדונאט הטבעתי בשנת 1847 במהלך עבודתו על ספינת סוחר. על פי הטענה, גרגורי לא היה מרוצה מטעמם של הדונאטס הכדוריים וביקש לנקבם. הניקוב התבצע באמצעות המכסה של מכל פלפל שחור.
הכנה

בצק: ניתן להכין דונאטס מבצק שמרים (ליצירת דונאט אוורירי, דוגמת סופגנייה) או מבלילת-עוגה מיוחדת. דונאטס מבצק שמרים מכילים כ-25% שמן, בעוד שדונאטס מבצק עוגה מכילים כ-20% שמן.
צורה: דונאטס בצורת טבעת נוצרים באחת מארבע דרכים. הדרך האחת היא חיבור שני הקצוות של פיסת בצק דקה וארוכה (בצורת צינור). הדרך השנייה היא שימור במכשיר חיתוך מיוחד המבצע חיתוך מקביל של המעטפת החיצונית והחלל הפנימי. בבצק שמחולץ ממרכזו של כל דונאט ניתן להשתמש להכנת דונאט-הול (כאמור לעיל) או להחזירו לתוך כלל העיסה לשם הכנת דונאטס נוספים. הדרך השלישית היא מתיחת עיסה בצורת דיסק עד להיווצרות חור במרכז. הדרך הרביעית היא שימוש במכשיר המזליף עיסה בצורת טבעת במישרין לתוך השמן.
טיגון: דונאטס מבצק עוגה מטוגנים משך 90 שניות בטמפרטורה של בין 190–198 מעלות צלזיוס עם הפיכה אחת במהלך הטיגון. דונאטס מבצק שמרים מטוגנים כ-150 שניות בטמפרטורה של 182–190 מעלות ולפיכך סופגים יותר שמן. בשנים אחרונות, עקב התגברות המודעות הבריאותית, ישנם יצרנים האופים את הדונאטס בתנור במקום לטגנם. בייצור המוני של דונאטס מטוגנים מבצק שמרים משולבת בתהליך ההכנה אפייה לזמן קצר (20 דקות), אך אלה אינם מסווגים כדונאטס אפויים.
כיסוי ומילוי: לאחר הטיגון הדונאטס מכוסים לעיתים קרובות בזיגוג סוכר, שוקולד, או אבקה כלשהי, כגון קינמון או אבקת סוכר. הם ממולאים - על ידי הזרקה - בריבה, פודינג או מילוי מתוק אחר.
כל דונאט ממוצע, ללא כל תוספת מכיל בתוכו כ 300–350 קלוריות ונחשב משמין מאוד.
ראו גם

סופגנייה
דאנקן דונאטס
בנייה
ספינג'
פפנש
ספנז
זפולה
קרונאט
טורוס (הצורה הגאומטרית של הדונאט)
הערות שוליים

↑  מאמר מתוך אתר Mrbreakfast
| --- | --- |
בקרת זהויות :  NLI: 987007560197305171  GND: 7555507-4  LCCN: sh85039195  NKC: ph496665  NLK: KSH2000000443
לוברו זבונארק

לוברו זבונארק (בקרואטית: Lovro Zvonarek; נולד ב-8 במאי 2005 בצ'אקובץ שבקרואטיה) הוא כדורגלן קרואטי המשחק בעמדת הקשר ההתקפי בקבוצת שטורם גראץ מהבונדסליגה האוסטרית, בהשאלה מבאיירן מינכן.
קריירת מועדונים

זבונארק גדל במחלקות הנוער של מלאדוסט קומט, נ.ק. קופריבניצה וסלאבן בלופו. הוא ערך 22 הופעות ליגה במדי הקבוצה הבוגרת של סלאבן בלופו במסגרת ליגת העל הקרואטית, בהן הבקיע ארבעה שערים.
ב-10 בספטמבר 2021 חתם זבונארק על חוזה בבאיירן מינכן מהבונדסליגה החל מתום עונת 2022/2023. עם הצטרפותו לבאיירן מינכן החל לשחק בקבוצת המילואים של המועדון. ב-27 בינואר 2024 ערך את הופעת הבכורה שלו בקבוצה הראשונה של המועדון, בניצחון 2–3 על אאוגסבורג במסגרת המחזור ה-19 בליגה לעונת 2023/2024. ב-12 במאי הבקיע את שער הבכורה שלו במועדון, בניצחון 0–2 על וולפסבורג במסגרת המחזור ה-33 בליגה. בסך הכל ערך חמש הופעות ליגה בעונה זו, בהן הבקיע שער אחד.
ב-4 ביולי 2024 הושאל זבונארק לשטורם גראץ מהבונדסליגה האוסטרית למשך עונת 2024/2025. ב-19 בספטמבר ערך את הופעת הבכורה שלו בליגת האלופות, בהפסד 1–2 לברסט במסגרת המחזור הראשון בשלב הבתים לעונת 2024/2025.
הערות שוליים

↑  zeljkoem, PRIVUKAO POZORNOST Lovro Zvonarek u kampu Akademije Bayern Münchena, eMedjimurje.hr, ‏2021-03-04 (ב־)
↑  Sportske novosti - Međimurac u Bayernu! Hrvatski ‘wunderkind‘ na meti moćnika: ‘U njemu imaju jokera za budućnost‘, sportske.jutarnji.hr, ‏2021-03-07 (ב־)
↑  Augsburg nutzt nur einen von zwei Elfmetern - Bayern trotzen Personalproblemen, kicker (ב־)
↑  Augsburg vs. Bayern Munich - 27 January 2024 - Soccerway, int.soccerway.com
↑  Bayern Munich vs. Wolfsburg - 12 May 2024 - Soccerway, int.soccerway.com
↑  Mittelfeld-Akteur kommt leihweise vom FC Bayern, SK Sturm (בגרמנית)
↑  Brest vs. Sturm Graz - 19 September 2024 - Soccerway, int.soccerway.com
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוברו זבונארק".
ארז אהרוני

| --- | --- |

 לידה:  1957 (בן 67 בערך) רמת גן, ישראל 
 מדינה:  ישראל 
 לאום:  ישראלי
 עיסוק:  עורך דין סופר
 שפות היצירה:  עברית
 תחום כתיבה:  פרוזה
 יצירות בולטות:  סודו של העיט חצי שפם
 אתר משרד עורכי הדין זיסמן, אהרוני, גייר ושות'
 
ארז אהרוני (נולד ב-1957) הוא סופר, עורך דין וטייס ישראלי.
ביוגרפיה

אהרוני גדל בשכונת רמת חן ברמת גן, ולמד בבית הספר התיכון "עירוני ט'" בתל אביב, במגמה הריאלית. כנער הדריך בצופים ועסק בספורט. התגייס לחיל האוויר, וסיים קורס טיס במגמת קרב בשנת 1978. בהמשך, שרת בטייסת 131 (טייסת ההרקולסים) והשתתף בטיסות ובמבצעים שונים, כגון העלאת יהודי אתיופיה (מבצע משה ומבצע שלמה).
עם שחרורו, למד משפטים וסיים את התואר באוניברסיטת תל אביב בשנת 1983. עם קבלת רישיון עריכת דין הקים עם חבריו את משרד זיסמן, אהרוני, גייר ושות' המחזיק סניפים בישראל, בארצות הברית (ניו יורק, בוסטון, ווושינגטון), בסין (בייג'ינג, שאנגחאי ושנג'ן), בהודו ובאירופה. אהרוני מתפקד כשותף מנהל במשרד, ועוסק בתחומים משפטיים שונים, כמו נדל"ן, ליטיגציה, בנקאות ותקשורת.
אהבתו לכתיבה וסיפורת החלה בגיל צעיר. ב-2004, זכה סיפורו "גיעגועים" (קולות הברווז) במקום הראשון בתחרות הסיפור הקצר על שם אוריאל אופק. ב-2006 פורסם ספרו הראשון "חצי שפם" בהוצאת מעריב, וכשלוש שנים לאחר מכן יצא לאור ספרו "סודו של העיט" בהוצאת כנרת זמורה ביתן.
ב-2011 פורסם ספרו "אש בשדה קוצים", בעריכת אמנון ז'קונט, בהוצאת כנרת, זמורה-ביתן.
ספריו

ארז אהרוני, חצי שפם, מעריב, 2006
ארז אהרוני, סודו של העיט, כנרת, זמורה-ביתן, 2009
ארז אהרוני, אש בשדה קוצים, כנרת, זמורה-ביתן, 2011
תוכיים

ערך זה עוסק במשפחה של עופות. אם התכוונתם לעל-משפחה בסדרת התוכאים, ראו .
| תוכיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
על־משפחה:: תוכיים
משפחה:: תוכיים
תת-משפחות
 אריים  אפרוריים
שם מדעי
 Psittacidae ‏יליגר, 1811
שמות נוספים
 תוכים אמיתיים

קוניור השמש
זוג תוכים של מאיירס פארוט
תוכיים (שם מדעי: Psittacidae) הם משפחה בסדרת התוכאים. רבים מבני המשפחה יודעים לחקות קולות. בולטים בכך הם מיני הארות ואפרור אפריקני. התוכיים הם בעלי מקור חד, מעוקל וחזק העוזר להם בפיצוח קליפות של אגוזים ופירות. רבים מהתוכיים הם ססגוניים ובולטים בצבעים רוויים ובהירים.
מיון

במשפחה קיימים 79 סוגים וכ-330 מינים
תת-משפחת אפרוריים (Psittacinae)
סוג ומין יחיד אפרור אפריקני (Psittacus erithacus).
סוג תוכי גדל-ראש (Poicephalus) - בו 9 מינים.
תת-משפחת אריים (Arinae )
סוג Pionites - בו 2 מינים.
סוג ומין יחיד תוכי ראש-נץ (Deroptyus accipitrinus).
סוג Hapalopsittaca - בו 4 מינים.
סוג Nannopsittaca - בו 2 מינים.
סוג Psilopsiagon - בו 2 מינים.
סוג Bolborhynchus - בו 3 מינים.
סוג Touit - בו 8 מינים.
סוג Brotogeris - בו 8 מינים.
סוג ומין יחיד תוכי נזירי (Myiopsitta monachus).
סוג Forpus - בו 7 מינים.
שבט Arini
סוג ארת ענק (Anodorhynchus) - בו 3 מינים.
סוג ומין יחיד מקאו ספיקס (Cyanopsitta spixii).
סוג ארה (Ara) - בו 8 מינים.
סוג ומין יחיד מקאו כחול בטן (Orthopsittaca manilata).
סוג מקאו כחול ראש (Primolius) - בו 3 מינים.
סוג ומין יחיד מקאו אדום-כתפיים (Diopsittaca nobilis).
סוג תוכי דק-מקור (Rhynchopsitta) - בו 2 מינים.
סוג ומין יחיד תוכי צהוב-אוזן (Ognorhynchus icterotis).
סוג ומין יחיד קוניור זהוב (Guaruba guarouba).
סוג ומין יחיד תוכון זהוב-פלומה (Leptosittaca branickii).
סוג ומין יחיד תוכון קרוליינה (Conuropsis carolinensis) - נכחד.
סוג תוכון חיוור-מקור (Psittacara) - בו 10 מינים.
סוג קוניור (Aratinga) - בו 6 מינים.
סוג תוכון חום-גרון (Eupsittula) - בו 5 מינים.
סוג ומין יחיד תוכון כחול-ציצית (Thectocercus acuticaudatus).
סוג ומין יחיד תוכי המחילות (Cyanoliseus patagonus).
סוג תוכון (Pyrrhura) - בו 24 מינים.
סוג תוכון דק-מקור (Enicognathus) - בו 2 מינים. בו תוכון צר-מקור
שבט Androglossini
סוג Pyrilia - בו 7 מינים.
סוג ומין יחיד תוכי אדום-כתר (Pionopsitta pileata).
סוג ומין יחיד תוכי קצר-זנב (Graydidascalus brachyurus).
סוג ומין יחיד אמזונה צהובת-פנים (Alipiopsitta xanthops).
סוג Pionus - בו 7 מינים (ועוד 3 מינים בספק).
סוג אמזונה (Amazona) - בו 30 מינים.
סוג ומין יחיד תוכי כחול-בטן (Triclaria malachitacea).
גלריה

ארה כחולה-צהובה
מקאו צהוב-צווארון
אמזונה זהובת כתפיים
אפרור אפריקני (ג'אקו)
Forpus conspicillatus
קוניור זהוב
כתובת הניצחון בכרנכ (שושנק)

תיאור על הקיר הדרומי במקדש אמון-רע מכרנך של מסע הכיבושים של ששונק הראשון בארץ ישראל המתוארך ל-925/6 לפנה"ס, ותוצאותיו - שבויי מלחמה אשר סביב צווארם קשורים חבלים המוחזקים על ידי אמון-רע
כתובת הניצחון בכרנכ חרוטה על שער בתוך קומפלס המקדש של אמון, על צד מקדשו של רעמסס השלישי. היא מתעדת את הכיבושים ומסעותיו הצבאיים של מלך מצרים שושנק הראשון באזור ארץ ישראל בשנת 925 לפנה"ס בשנה החמישית למלך רחבעם. שושנק מזוהה עם המלך המצרי שישק הנזכר בספר מלכים א' וספר דברי הימים ב' אשר עלה על ירושלים ובזז אותה:
(כה) ויהי בשנה החמישית למלך רחבעם עלה (שושק) שישק מלך מצרים על ירושלם: (כו) ויקח את אצרות בית ה' ואת אוצרות בית המלך ואת הכל לקח ויקח את כל מגני הזהב אשר עשה שלמה: (כז) ויעש המלך רחבעם תחתם מגני נחשת והפקיד על יד שרי הרצים השמרים פתח בית המלך: (כח) ויהי מדי בא המלך בית ה' ישאום הרצים והשיבום אל תא הרצים:
(ב) ויהי בשנה החמישית למלך רחבעם עלה שישק מלך מצרים על ירושלם כי מעלו בה': (ג) באלף ומאתים רכב ובששים אלף פרשים ואין מספר לעם אשר באו עמו ממצרים לובים סכיים וכושים: (ד) וילכד את ערי המצרות אשר ליהודה ויבא עד ירושלם:
היסטוריה

השער הוקם על ידי המלכים של השושלת ה-22 של מצרים. היא ממוקמת בצד הדרום-מזרחי של מקדש רעמסס III. אף על פי שכרנכ הייתה ידועה לאירופאים מאז ימי הביניים, חשיבותה של כתובת הניצחון לא נודעה עד פענוח כתב חרטומים. ז'אן-פרנסואה שמפוליון, שפענח את כתב החרטומים, ביקר באזור שש שנים לאחר פרסום אבן רוזטה וזיהה לראשונה את התיאום בין מסעותיו של שישק לבין מסעותיו של שושנק כפי שמתואר בספר מלכים.
תיאור

על הכתובת תבליט של שושנק, טקלות (אנ') ואוסרקון ה-I (אנ'), מלכים של השושלת ה-22, מציעים מנחה לאלוהי מצריים. סצנה אחרת מראה את אמון אוחז בקבוצה של שבויים בשיער ומוחה אותם עם אלה. מאחוריו ומתחתיו מופיעים שמות על ערים כנעניות מחולקות לפי אזורים. חלק גדול מן השמות אבדו או נותרו ללא זיהוי, אך במקור מצוינים 155 ערים. אחת השמות המעניינים ביותר הוא מקום הקרוי "שדות אברהם". הכתובת לא נותנת אף פרטים על המסע מלבד השמות. ניתן על פי סדר השמות ללמוד את מסלולו של שושנק.
בחקר המקרא

כתובת הניצחון בכרנכ היא אחת הכתובת החיצוניים היחידים שמתייחסות לאזור ארץ ישראל במאה ה-10 לפנה"ס. בקרב חוקרי המקרא, הועלתה השאלה מדוע הכתובת אינה מזכירה את ירושלים או ישות פוליטית משמעותיות כממלכת יהודה וישראל כפי שמתואר בספר מלכים ודברי הימים. הארכיאלוג זאב הרצוג מציג את עמדתה של האסכולה המינימליסטית:
תיאור מסע שישק (שנערך בשנת 926 לפנה"ס על פי הכרונלוגיה המצרית), מתעלם לגמרי מקיומן של ממלכת יהודה וישראל. צבא שישק עבר בארץ לאורכה ולרוחבה והזכיר רק את שמות הערים והכפרים שהרס. אילו היו בימיו ממלכות מגובשות ועצמאיות, אין ספק כי שישק היה מתפאר ברשימתו בניצחונו עליהן ולא היה מסתפק רק בציון היישובים.
.
מנגד כותב עמיחי מזר:
(...) על רקע זה יש חשיבות מיוחדת לכתובת שישק (שושנק הראשון, מייסד השושלת העשרים ושתיים) החקוקה על קיר מקדש כרנך. בכתובת רשומות הערים שכבש שישק במסעו לארץ ישראל בשנת 925 לפנה"ס בקירוב, אירוע העולה בקנה אחד עם תיאור מסע שישק במקרא. אמנם ירושלים אינה נזכרת בכתובת אך הכתובת ניזוקה ויש בה פערים גדולים ואפשר כי ירושלים הופיעה באחת מהם; אפשר גם שירושלים לא נכבשה אלא נכנעה מרצון, כפי שהמקרא מספר, ועל כן לא נזכרת בכתובת. חשיבותה של הכתובת בכך שהיא מעידה כי שישק עלה עם צבא לכיוון ירושלים, שהרי נזכרות בה קריית יערים וגבעון, שמצפון לירושלים. נתיב זה לעבר ההר המרכזי לא היה מעולם יעד של צבא מצרי בתקופת הממלכה החדשה. בעצם בחירת הנתיב דרך ההר יש יותר מרמז כי אזור ירושלים היה יעד חשוב לצבא המצרי, ומכאן שהייתה בו ישות פוליטית בעלת משקל. ישות כזו הייתה יכולה להיות רק מדינה ישראלית, ועל כן יש לראות במסע שישק ראיה לקיומו של גוף גאופוליטי משמעותית בעיני המצרים בחבר ההר במאה העשירית לפנה"ס.
ראו גם

שישק
שושנק הראשון
הערות שוליים

↑  מסע שישק / פרופ' אברהם גרוסמן, באתר www.daat.ac.il